Juha Rintamäki

Juha Rintamäki (s. 1969 Lapua) on Suomen opetus- ja kulttuuriministeriön ylijohtaja. 

Rintamäki aloitti kulttuuri- ja taidepolitiikan ylijohtajana vuoden 2026 alusta. Ennen sitä hän on toiminut Helsingin seurakuntayhtymän johtajana vuodesta 2017 lähtien. Suomen ev.lut kirkossa hän on työskenneli myös vuodesta 2010 lähtien Lauttasaaren seurakunnan kirkkoherrana. Koulutukseltaan Rintamäki on teologian maisteri. 

Vuosina 2003–2010 Rintamäki toimi Lontoon merimieskirkon johtajana sekä ennen Lontooseen siirtymistä Lauttasaaren seurakunnan seurakuntapastorina. Suomen ev.lut. kirkon lisäksi Rintamäki on työskennellyt neljä vuotta opetusministeriössä suunnittelijana, ylitarkastajana ja kulttuuriasiainneuvoksena vuosina 1999–2003. Rintamäen nimitystä ylijohtajaksi pidettiin poliittisena virkanimityksenä, jossa hakijoiden vertailua ei ole pidetty kovin tärkeänä.Kommentti: Ministerin ”juhlavuodelle” noloakin nolompi alku. Ilta-Sanomat 8.1.2026. 

Nuorena Rintamäki on toiminut vuosina 1994–1997 Kokoomusnuorten puheenjohtajana. Hän on ollut ehdolla Eduskuntaan vuosina 1995 ja 1999. Vuosina 1995–1999 Rintamäki toimi Kansallisen Kokoomuksen varapuheenjohtajana. Hän on ollut kotikuntansa Lapuan kaupunginvaltuutettu sekä kahden lautakunnan vapaa-ajanlautakunnan ja sivistyslautakunnan puheenjohtajana. Hänellä on ollut maakunnallisia luottamustehtäviä.

 Lähteet 

Luokka:Suomen evankelis-luterilaisen kirkon papit
Luokka:Kansallisen Kokoomuksen poliitikot
Luokka:Kokoomusnuorten puheenjohtajat
Luokka:Vuonna 1969 syntyneet
Luokka:Elävät henkilöt